*Projekts*

LATVIJAS REPUBLIKAS MINISTRU KABINETS

2018.gada \_\_.\_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_\_ \_\_\_.§)

**Par konceptuālo ziņojumu „Mediju ombuda izveide, tā sastāvs, darbības vadlīnijas un lauks”**

1. Atbalstīt konceptuālajā ziņojumā par mediju ombuda izveidi, tā sastāvu, darbības vadlīnijām un lauku (turpmāk – ziņojums) ietverto 3.risinājuma variantu.
2. Noteikt Kultūras ministriju par atbildīgo institūciju ziņojuma īstenošanā.
3. Kultūras ministrijai sagatavot un kultūras ministram līdz 2018.gada 31.decembrim iesniegt noteiktā kārtībā  Ministru kabinetā grozījumu Ministru kabineta 2003.gada 29.aprīļa noteikumos Nr.241 „Kultūras ministrijas nolikums”, papildinot ar uzdevumu Kultūras ministrijai organizēt un kontrolēt mediju ombudam paredzētās valsts budžeta dotācijas izlietošanu tam paredzētajam mērķim.
4. Kultūras ministrijas darba grupai jauna mediju vides tiesiskā regulējuma izstrādei izvērtēt, vai un kādi mediju ombuda institūta elementi nostiprināmi ārējā normatīvajā regulējumā, un kultūras ministram līdz 2019.gada 31.decembrim iesniegt noteiktā kārtībā Ministru kabinetā nepieciešamos tiesību aktu projektus.
5. Ziņojumā ietvertā 3.risinājuma varianta ieviešanu nodrošināt no Kultūras ministrijas budžeta programmas 22.13.00 apakšprogrammas „Mediju politikas īstenošana” līdzekļiem.

Ministru prezidents M.Kučinskis

Kultūras ministre D.Melbārde

Vīza: Valsts sekretāre D.Vilsone

Irbe 67330336

Sanda.Irbe@km.gov.lv